Diari Oficial de la Generalitat Valenciana


Sumari del DOGV 6411, del 03-12-2010 (2010/13833)

Informació pública de la tramitació del pla de participació pública de l'estudi d'integració paisatgística del Pla Especial de Vinculació a Règims de Protecció Pública Sector UE 23 Molins/Rambla, en el nucli urbà del municipi de Crevillent.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6411

Data del DOGV
:   03-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13477


Data del document
:   12-11-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Crevillent
    * pla d'urbanisme

Informació pública de la tramitació del pla de participació pública de l'estudi d'integració paisatgística del Pla Especial de Vinculació a Règims de Protecció Pública Sector UE 23 Molins/Rambla, en el nucli urbà del municipi de Crevillent. [2010/13030]  
L'Institut Valencià d'Habitatge, SA (IVHSA), com a empresa pública de la Generalitat, adscrita a la Conselleria de Medi Ambient, Aigua, Urbanisme i Habitatge, de conformitat amb el que establix l'article 89 de la Llei 16/2005, de 30 de desembre, de la Generalitat, Urbanística Valenciana, i en virtut de l'Acord de la Comissió Bilateral relatiu a l'Àrea de Renovació Urbana Unitat d'Execució Molins a Crevillent (Alacant) de data 26 de febrer de 2010, es troba redactant el Pla Especial de Vinculació a Règims de Protecció Pública Sector UE 23 Molins/Rambla, del municipi de Crevillent (Alacant), que incorpora estudio d'integració paisatgística.  
De conformitat amb el que establix l'article 11.3 de la Llei d'Ordenació del Territori i de l'article 15.1 del Decret 120/2006, pel que s'aprova el Reglament de Paisatge de la Comunitat Valenciana, els instruments per a la protecció, gestió i ordenació del paisatge, han de comptar amb un Pla de Participació Pública, que formarà part d'estos i garantirà eficaçment, en especial, la participació ciutadana en la valoració de les unitats de paisatge i dels recursos paisatgístics per a la definició dels objectius de qualitat paisatgística.  
Per eixe motiu, i dins dels documents que conformen l'Estudi d'Integració Paisatgística del Pla Especial de Vinculació a Règims de Protecció Pública Sector UE 23 Molins/Rambla del municipi de Crevillent (Alacant), s'ha elaborat el present Pla de Participació Pública, que establix la seqüència de tramitació de la documentació necessària, identificant les distintes etapes i els actors que intervenen en cada un d'elles.  
El procediment per a la seua tramitació es troba regulat en el capítol II del títol I del Decret 120/2006, pel que s'aprova el Reglament de Paisatge de la Comunitat Valenciana.   
La directora general d'Habitatge i Projectes Urbans de la Conselleria de Medi Ambient, Aigua, Urbanisme i Habitatge, ha acordat per Resolució de data 12 de novembre de 2010, sotmetre a informació pública, per un termini d'un mes, per mitjà de publicació en el Diari Oficial de la Comunitat Valenciana, en un diari no oficial d'àmplia difusió en la localitat, en el Tauler d'Anuncis i en la pàgina web de l'Ajuntament de Crevillent, la tramitació del Pla de Participació Pública de l'Estudi d'Integració Paisatgística, relatiu al Pla Especial de Vinculació a Règims de Protecció Pública Sector UE 23 Molins/Rambla del municipi de Crevillent (Alacant).  
Durant el termini d'un mes des de la publicació del present anunci, els interessats podran consultar la memòria del Pla de Participació Pública, així com presentar suggeriments i al·legacions tant en l'Ajuntament de Crevillent, carrer Major, núm. 9, així com en la seu de l'IVHSA a València, carrer En Bou núm. 9 i 11, i en les oficines de l'IVHSA a Alacant, C/ Girona núm. 4.  
El que es comunica per a generar coneixement, d'acord amb el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques.  
València, 12 de novembre 2010.- La directora general d'Habitatge i Projectes Urbans. Mª Jesús Rodríguez Ortiz.